Ramūnas Šimukauskas

Ramūnas Šimukauskas (g. 1975 m. sausio 23 d. Kaune) – Lietuvos teatro, kino ir televizijos aktorius.

Biografija
1996 m. baigė privačią teatro studiją prie Kauno Mažojo teatro. 2004 m. įstojo į Klaipėdos universiteto Menų fakultetą, režisūros katedrą,
studijos nebaigtos.

Nuo 1995 m. Kauno Mažojo teatro aktorius. 2003–2008 m. radijo stoties „Extra FM“ radijo laidų vedėjas. Nuo 2009 m. Kauno valstybinio muzikinio teatro aktorius.

Kūryba
Vaidmenys teatre
 Frederiko vaidmuo A. Strindbergo pjesėje „Pelikanas“, rež. Arvydas Lebeliūnas
 Daktaro vaidmuo S. Mrožeko pjesėje „Karolis“, rež. Arvydas Lebeliūnas
 Emilio vaidmuo T. Guerro pjesėje „Ketvirtoji kėdė“, rež. Arvydas Lebeliūnas
 Daktaro Prentiso vaidmuo J. Ortono pjesėje „Ką liokajus matė“, rež. Arvydas Navalinskas
 Deero vaidmuo U. Vida pjesėje „Top dogs“, rež. Audrius Baniūnas
 Ričardo vaidmuo H. Pinterio pjesėje „Meilužis“, rež. Vytautas Balsys
 Vaidmuo spektaklyje „Katytė P“ pagal E. Ensler „The vagina monologues“, rež. Vytautas Balsys
 Fernando Krappo vaidmuo T. Dorst pjesėje „Fernandas Krapas man parašė šitą laišką“, rež. Vytautas Balsys
 Džonio vaidmuo T. McNally pjesėje „Frenki ir Džonis“, rež. Agnė Dilytė (spektaklis apdovanotas „Fortūnos“ prizo diplomu)
 Bastiano Molės vaidmuo D. Giselmano pjesėje „Ponas Kolpertas“, rež. Vytautas Balsys (už šį vaidmenį Ramūnas Šimukauskas apdovanotas „Fortūnos“ prizu)
 Torvaldo Helmerio vaidmuo H. Ibseno pjesėje „Lėlių namai“, rež. Vytautas Balsys
 Vaidmuo spektaklyje „Mokėk duosiu“ pagal G. Gugevičiūtės pjesę „Labas gyvenimas“
 Vaidmuo spektaklyje „Akla višta“, rež. Vytautas Balsys
 Du vaidmenys spektaklyje pagal A. P. Čechovo kūrybą „Prie barjero“, rež. Arvydas Lebeliūnas
 Du vaidmenys operetėje „Monmartro žibuoklė“, rež. Kęstutis Jakštas
 Negjušo vaidmuo Leharo operetėje „Linksmoji našlė“, rež. Gintautas Žilys
 Juliaus vaidmuo spektaklyje „Žmogus medyje“, rež. Vytautas Balsys
 Gario vaidmuo spektaklyje ,,Gagarino gatvė", rež. Vytautas Balsys
 Faraono vaidmuo miuzikle E.John ,,Aida", režisierius Vytenis Pauliukaitis
 Vyro vaidmuo spektaklyje D.Fo ,,Laisva meilė", režisierius Arvydas Lebeliūnas
 Policijos seržanto vaidmuo spektaklyje ,,Šeimyninis įvykis", autorius R.Cooney, režisierius Marcin Slawinski
 Martino vaidmuo spektaklyje ,,Silvija" pagal E.Albee pjesę ,,Ožka arba kas ta Silvija?", rež. Vytautas Balsys
 Pularo vaidmuo operetėje ,,Madam Pompadur", rež. A.Cholina
 Vaidmuo monospektaklyje ,,Mano aš" pagal Luko Foso pjesę, rež. A.Lebeliūnas
 Smetonos vaidmuo spektaklyje ,,Smetona" pagal Gediminas Jankus pjesę ,,Kybartų aktai", rež. Vytautas Balsys
 Džakopo vaidmuo miuzikle ,,Grafas Montekristas", rež. K.Jakštas.
 Grafas Bitovskis spektaklyje ,,Vienos kraujas", rež. G.Maciulevičius.
 Frošo vaidmuo spektaklyje ,,Šikšnosparnis", rež. K.Jakštas.
 Hario/Trevoro/Baptistos vaidmuo spektaklyje ,,Bučiuo mane, Keit", rež.A.Giniotis
 Pomerolio vaidmuo spektaklyje ,,Balius Savojoje", A.Žiurauskas.
Profesoriaus vaidmuo spektaklyje "Klastingas tirpalas" Rež Ričardas Vitkaitis

Vaidmenys radijo teatre
 Foko Lyverio vaidmuo radijo spektaklyje „Kas yra Fokas Lyveris, arba teisėjų nužudymas“ pagal J. Glinskio „Kas yra Fokas Lyveris“, rež. Vytautas Balsys (spektaklis pripažintas geriausiu metu radijo spektakliu).

Kiti vaidmenys radijo spektakliuose:
 T. Vakarės „Raudona lapė skylėtame danguje“, rež. Vytautas Balsys
 L. Petuševskajos „Kolombinos butas“, rež. Alicija Žukauskaitė
 L. Petuševskajos „Mirties bausmė“, rež. Alicija Žukauskaitė
 Lietuvos Radijo laidoje „Vakaras su knyga“ skaitytas romanas T. Eggeno „Dizaineris“.

Vaidmenys kine ir televizijoje
 Klavano vaidmuo filme „Dievų miškas“ pagal Balio Sruogos romaną „Dievų miškas“, rež. Algimantas Puipa
 Renaldo Karnickio vaidmuo TV seriale „Broliai“
 Arūno Valinsko, Viktoro Uspaskich, ,,šilumininko Germano" vaidmenys politinės satyros laidoje „Dviračio šou“
 Liudviko vaidmuo seriale ,,Mano mylimas prieše"
 Lino vaidmuo seriale ,,Saldi nuodėmė"
 Dariaus vaidmuo seriale ,,Namai, kur širdis"
 Prezidento A. Smetonos vaidmuo S. Balandžio seriale „Laisvės kaina. Savanoriai“

Kita veikla
 2009 m. parengė garso plokštelę „William Shakespeare. 33 sonetai“. Vertė Sigitas Geda, skaito Ramūnas Šimukauskas, muzika Arno Mikalkėno, redaktorius Sigutis Jačėnas, leidėjas VšĮ „Vieno aktoriaus teatras“.

Kategorija:Lietuvos aktoriai